《雪二首 其二》
宋代·孙觌

喧豗凑六合，澒洞咽群籁。俄惊江海悬，坐觉虚空隘。

包藏失地险，瀰漫见天大。婵娟自一种，巧丽穷百态。

独馀古柏青，正色老不坏。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。